ועדת החוקה, חוק ומשפט, כנסת 18, פרוטוקול מספר 469, 2011-11-09 10:25

אורי מקלב: אנחנו מבקשים אותו סעיף – אנחנו מבקשים ברירת בית משפט.

אורי מקלב: יש לציין כי כבר הגעתם כבר לוועדה.

מנחם בן טובים: לא הגענו לוועדה.

מנחם בן טובים: רצינו להגיע לוועדה, אבל היתה איזושהי בעיה במליאה, הם רצו קצת יותר פירוט מה זה המרת ברירות קנס לברירות משפט.

אורי מקלב: אחרי זה מועצת העיר החליטה על הכול, והכול אושר.

אורי מקלב: אין שום הערות?

מנחם בן טובים: אין שום הערות מבחינתנו, אנחנו רק מבקשים להמיר, לא משנים חוקים.

אורי מקלב: כן, מאה אחוז.

אורי מקלב: אנחנו בעד ומאשרים את זה פה אחד.

אורי מקלב: באותה הזדמנות שהגעת מדימונה עד לפה, אני מבין שיש לך עוד כמה דברים לעשות בירושלים.

אורי מקלב: אם לא, אנחנו יכולים להזמין אותך להיות אורח בישיבת המליאה, יש כמה שאילתות מעניינות, כמה חוקים.

אורי מקלב: אנחנו מזמינים אותך.

מנחם בן טובים: תודה רבה.

מנחם בן טובים: צו המועצות המקומיות (עבירות קנס) (תיקון מס' ), התשע"א-2011 – מועצה אזורית בני שמעון

דורית ואג: מאחר שנציגי אלעד, הנושא הקצר, לא הגיעו בינתיים, אנחנו נעבור לבני שמעון.

יפעת רווה: אני יכולה להציג את אלעד לצורך העניין?

אורי מקלב: אם הם לא יגיעו עד סוף הדיון, אנחנו נאפשר לך להציג את זה.

יפעת רווה: כי זה אותו דבר.

אורי מקלב: אבל אם מישהו טרח והגיע לפה, נאפשר לו לדבר.

דורית ואג: מה זה טרח?

דורית ואג: הודיעו שמגיעים ראש העיר ומנכ"ל העירייה.

יפעת רווה: אני רק רוצה לוודא שלא תהיה עוד ישיבה בעניין.

אורי מקלב: אני גם חושב שבנושא הזה, כמו דימונה, לפעמים יכול למשל משרד הפנים לייצג אותם, כי אם הסעיף הוא סטנדרטי למה להם לבוא?

אורי מקלב: אדם לפעמים מגיע וזה יום עבודה, וחבל מאוד על כספי ציבור.

דורית ואג: אבל ככה הם יודעים שזה אושר, והם רודפים אחר כך את שר הפנים ואת שר המשפטים ועוזבים אותנו.

דורית ואג: הם הולכים ביד עם האישור מפה.

אורי מקלב: אני מבין שאור יהודה לא יכולים לשלוח מישהו אחר, הם צריכים לבוא לפה ולקבל החלטות.

יפעת רווה: אני חושבת שאין צורך להזמין את הרשויות המקומיות לצווי ברירות משפט, ממש חבל על הזמן.

אורי מקלב: הרי יהיו עוד רשויות שיגישו את זה.

דורית ואג: זה כבר מתחיל להצטבר.

אורי מקלב: אז אני חושב שצריך להגיד להן.

אורי מקלב: איזה יישובים נמצאים תחת מועצה מקומית בני שמעון?

אורית הלוי: קיבוצים - שובל, כרמים, משמר הנגב, חצרים, בית קמה; מושבים – ברוש, תדהר, תאשור; גבעות בר שזה יישוב קהילתי.

אורי מקלב: עוצם?

אורית הלוי: עוצם לא.

אורית הלוי: שטח השיפוט הוא מבית קמה בצפון של המועצה, חצרים זה הכי דרומה, המערבי זה המושבים ברוש, תדהר ותאשור, ומזרחי זה כרמים ומושב נבטים שלא הזכרתי קודם.

אפרת חקאק: היתה לי הערה כללית שהופיעה כמה פעמים.

אפרת חקאק: אני ראיתי שבחלק מהסעיפים החרגתם את ההרשאה לאחר ובחלקם לא, אז הערתי על כמה סעיפים.

אפרת חקאק: הבנתי שמקובל עליכם להוסיף את הסייג.

אפרת חקאק: רציתי לשאול גם את משרד המשפטים וגם את משרד הפנים, אם היה היגיון מלכתחילה בהפרדה הזאת, האם היתה סיבה למה לא הכנסתם את הסייג הזה, כי אתם בדרך כלל מוסיפים אותו.

יפעת רווה: נראה לנו שלא צריך להחריג את ההרשאה, יש דברים שיש היגיון גם באיסור של הרשאה לאחר, זה מאוד תלוי גם במידת השליטה של האדם.

אפרת חקאק: אבל בסעיפים שאני הוספתי, האם יש לכם סיבה להתנגד?

אורית הלוי: אולי בעניין בעלי חיים זה דווקא כן שייך, אם מישהו נותן לאחר לרעות.

יפעת רווה: דיברנו על זה בזמנו.

יפעת רווה: הרשאה לאחר זה עניין אקטיבי, זאת אומרת אם הוא מרשה במפורש - אבל זה באמת מאוד מאוד תלוי בעבירה.

אפרת חקאק: אז אתם רוצים להוסיף את כל הסייגים?

אורי מקלב: יש הבנה?

יפעת רווה: נראה לנו שברעיית בעלי חיים לא צריך להחריג את ההרשאה לאחר.

יפעת רווה: דווקא הרועה לא חייב להיות בעל העדר, הרבה פעמים יותר הגיוני להטיל אותה על הבעלים מאשר על אותו רועה מסכן, שיכול להיות איזה נער.

אורי מקלב: הרשאה לאחר זה אומר שלא בשליחותו, הוא פשוט נותן לו הרשאה כמו אריס על קרקע, אבל גם בעירייה יכול להיות שאנשים שוכרים שטח שהם מחזיקים.

אורי מקלב: הם לא רק עובדים יומיים בשכר, הם לא שכירים.

אורי מקלב: אני מבין שהרשאה לאחר פירושו גם שהוא יכול להיות שכיר, עובד של מישהו שעשה את העבירה, אז מי באמת חייב?

יפעת רווה: - - - אחר מטעמו – ובלבד שהאחר הוא מטעמו.

אורי מקלב: ובנהיגה?

יפעת רווה: בנהיגה זה ממש הרשאה לאחר, אני נותנת את הרכב שלי.

יפעת רווה: זה יותר פשוט להוכיח, אני אחראית למשל שהוא יהיה עם רישיון.

אורי מקלב: והוא צריך לנהוג כראוי.

יפעת רווה: כן, גם אם זה לא מטעמי, גם אם זה הבן שלי – אחר מטעמו.

אפרת חקאק: האם מקובל עליך לכתוב בסעיף 6(א) ו-(ב) "למעט הרשאה לאחר אלא אם כן הוא מטעמו"?

אורי מקלב: אני הבנתי, אתם רוצים את הניסוח הזה שזאת הרשאה לאחר - למעט, אבל אם זה מטעמו הוא כן מקבל.

אורי מקלב: את רוצה להחריג את זה בין מישהו שהוא ממש מטעמו לבין מי שקיבל הרשאה, כשההרשאה גם מעבירה אחריות, להבדיל "מטעמו".

יפעת רווה: "ובלבד שמלאו לרועה 16 שנים לפחות".

יפעת רווה: אם הרועה בן 14 - - -

אורי מקלב: זה ברור.

אפרת חקאק: אז אני אמצא את הניסוח המדויק.

אורי מקלב: יש בשילוט בסעיף 2(א) הערה.

אפרת חקאק: בסעיף 2(א), לדעתי, אנחנו צריכים להחריג את הסיפה.

אפרת חקאק: אנחנו לא רוצים לתת קנס על אי-תשלום אגרה.

יפעת רווה: נכון.

אורי מקלב: הסעיף של בני שמעון מאוד קצר בעניין הזה ומאוד ברור.

אורי מקלב: זה מחזק את מה שאמרנו בעניין של שילוט.

אורי מקלב: הסעיף פה נותן את האפשרות בסעיף אחד ולא בשני סעיפים ובזה זה נגמר.

אפרת חקאק: בסעיף 64 כן נוסיף "למעט הרשאה לאחר" באיסור השארת חפצים מיושנים.

אורי מקלב: רעש בלתי סביר בסעיף 80(א) – זה תנאי שלכם, כן?

אורי מקלב: בסדר, אני מבין שאין הערות.

אורי מקלב: אם כך, אנחנו מאשרים את חוק העזר, ויש גם פה ברירת משפט?

דורית ואג: לא.

אורי מקלב: צו אחד.

אורי מקלב: אנחנו מאשרים את הצו.

אפרת חקאק: למה לא ביקשתם לעבור לברירת משפט?

אורית הלוי: התחלנו את התהליך הזה כבר לפני כשנה, אז העניין הזה של ברירת משפט עוד לא היה במודעות.

אורי מקלב: כמה פקחים יש לכם במועצת בני שמעון?

אורית הלוי: יש פקחית אחת.

אורי מקלב: בכל אופן יש לכם מאפיינים אחרים לגמרי מרשות עירונית.

אורי מקלב: זה גם מורגש פה וניכר פה, וזה ברור.

אורי מקלב: בהצלחה.

אורי מקלב: צו סדר הדין הפלילי (ברירת משפט – חוקי עזר לאלעד), התשע"א-2011

אורי מקלב: בזכות אור יהודה לא איחרתם.

אורי מקלב: מה אתם מבקשים?

ניסים לוי: בחודש יוני הוועדה אישרה שורה של חוקי עזר.

ניסים לוי: במקביל ביקשנו גם ברירת משפט ולא קנס.

אורי מקלב: קודם כל, אנחנו מאשרים את זה, אם אין הערות.

אורי מקלב: רק רצינו להגיד שהזכרנו אתכם בוועדה.

אורי מקלב: למדנו משהו, הקשנו מחוק העזר שלכם, מההגדרה לאור יהודה לגבי המרחב הפרטי.

אורי מקלב: אתם אור לאחרים, אור ליהודה.

אורי מקלב: כל טוב.

אורי מקלב: הצבענו ואישרנו.

אורי מקלב: תודה רבה, אני נועל את הישיבה.